《八月十日同潘王游曾城和潘韵》
宋代·陈宓

羌庐聚处秋将半，山色湖光翠映璃。
河汉乘槎端可到，蓬壶跨映屹难移。
织织天外知商舶，猎猎沙头见酒旗。
欲豁尘襟须得月，题诗仍记共来时。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。